pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมพบนักท่องเที่ยวชาวต่างชาติเดินทางเข้าภูเก็ต 6 ประเทศ มีผลติดเชื้อโควิด-19 ทุกราย
วันเสาร์ที่ 23 ตุลาคม 2564
โฆษกดีอีเอสเตือนอย่าหลงเชื่อข่าวปลอมพบนักท่องเที่ยวชาวต่างชาติเดินทางเข้าภูเก็ต 6 ประเทศ มีผลติดเชื้อโควิด-19 ทุกราย
โฆษกดีอีเอสเตือนอย่าหลงเชื่อข่าวปลอมพบนักท่องเที่ยวชาวต่างชาติเดินทางเข้าภูเก็ต 6 ประเทศ มีผลติดเชื้อโควิด-19 ทุกราย
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่า ตามที่มีการเผยแพร่ในสื่อสังคมออนไลน์ต่างๆประเด็นเรื่องพบนักท่องเที่ยวชาวต่างชาติเดินทางเข้าภูเก็ต6ประเทศมีผลติดเชื้อโควิด-19ทุกรายทางศูนย์ต่อต้านข่าวปลอมได้ตรวจสอบข้อเท็จจริงกับสํานักงานประชาสัมพันธ์จังหวัดภูเก็ตพบว่าข้อมูลดังกล่าวนั้นเป็นข้อมูลเท็จ
กรณีที่มีการเผยแพร่ข้อมูลระบุว่าพบนักท่องเที่ยวชาวต่างชาติเดินทางเข้าภูเก็ต6ประเทศผลตรวจติดเชื้อโควิดและมีอาการทุกรายส่วนผลตรวจATKตรวจไปกว่า4.8หมื่นรายพบติดเชื้อกว่า2พันรายนั้นทางสํานักงานประชาสัมพันธ์จังหวัดภูเก็ตได้ทําการตรวจสอบข้อมูลและชี้แจงว่าไม่เป็นความจริงโดยตั้งแต่วันที่1กรกฏาคม– 21ตุลาคม2564มีนักท่องเที่ยวเดินทางเข้ามาในPhuket Sandboxจํานวน53,120คนพบติดเชื้อ171รายคิดเป็นเพียง0.3 %ของนักท่องเที่ยวทั้งหมดไม่ได้ติดโควิด19ทุกรายตามที่โพสต์ดังกล่าวระบุ
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารเพิ่มเติมจากสํานักงานประชาสัมพันธ์จังหวัดภูเก็ตสามารถติดตามได้ที่เว็บไซต์https://pr.prd.go.th/phuketหรือโทร. 076-216118 ทั้งนี้กระทรวงดิจิทัลฯขอความร่วมมือประชาชนช่วยกันแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
รัฐบาลไทย-ข่าวทำเนียบรัฐบาล-สธ.วางกลยุทธ์เร่งการฉีดวัคซีนโควิด 19 ให้เป็นไปตามเป้า พ.ย.นี้ ต้องครอบคลุม 70% ประชากร
วันเสาร์ที่ 13 พฤศจิกายน 2564
สธ.วางกลยุทธ์เร่งการฉีดวัคซีนโควิด 19 ให้เป็นไปตามเป้า พ.ย.นี้ ต้องครอบคลุม 70% ประชากร
กระทรวงสาธารณสุขวางกลยุทธ์เร่งฉีดวัคซีนโควิด 19 ตั้งเป้าในเดือนพฤศจิกายน ต้องครอบคลุมประชากร 70% และมีอําเภอไม่น้อยกว่าครึ่งหนึ่งถึงเป้า 70% ประสานหน่วยงานรัฐ เอกชน ท้องถิ่น สํารวจและนําคนมาฉีดวัคซีนให้ได้มากที่สุด
กระทรวงสาธารณสุขวางกลยุทธ์เร่งฉีดวัคซีนโควิด19 ตั้งเป้าในเดือนพฤศจิกายน ต้องครอบคลุมประชากร 70% และมีอําเภอไม่น้อยกว่าครึ่งหนึ่งถึงเป้า 70% ประสานหน่วยงานรัฐ เอกชน ท้องถิ่น สํารวจและนําคนมาฉีดวัคซีนให้ได้มากที่สุด จัดสัปดาห์ฉีดวัคซีนในโอกาสครบรอบสถาปนากระทรวง พร้อมจัดกิจกรรมจูงใจประชาชนเข้ารับการฉีดวัคซีน
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กระทรวงสาธารณสุขตั้งเป้าหมายฉีดวัคซีนโควิด19 ให้ครอบคลุมประชากรมากที่สุด ซึ่งปัจจุบันประเทศไทยฉีดวัคซีนไปแล้วเกือบ 84 ล้านโดส เป็นเข็มที่ 1 จํานวน 44,809,613 คน จากประชากร 66,174,314 คน หรือ 62.2% ซึ่งขณะนี้ประเทศไทยมีวัคซีนเข้ามามากและสม่ําเสมอ แต่จํานวนผู้ที่ได้รับการฉีดวัคซีนกลับเริ่มชะลอตัว สาเหตุจากประชาชนส่วนใหญ่ได้รับวัคซีนเข็มแรกแล้ว เหลือเพียงกลุ่มที่รอวัคซีนทางเลือก หรือไม่ยอมฉีดวัคซีนจากเหตุผลส่วนตัวกว่า 10 ล้านคน หรือ 17% และบางส่วนเป็นผู้ที่ได้รับวัคซีนแล้วแต่ยังไม่ได้บันทึกข้อมูลในระบคณะผู้บริหารและผู้เชี่ยวชาญของกระทรวงสาธารณสุขจึงได้วางกลยุทธ์ เพื่อฉีดวัคซีนให้กับประชาชนได้ครอบคลุมมากที่สุด ช่วยลดการป่วยหนักและเสียชีวิตจากโรคโควิด 19 โดยกําหนดเป้าหมายในเดือนพฤศจิกายน 2564 ภาพรวมต้องฉีดวัคซีนครอบคลุมประชากร 70% หรือ 100 ล้านโดส และมีอําเภอไม่น้อยกว่าครึ่งหนึ่งฉีดวัคซีนถึงเป้า 70%
นายแพทย์เกียรติภูมิ กล่าวต่อว่า นอกจากนี้ได้ออกแบบวิธีการดําเนินงานเพื่อให้การฉีดวัคซีนเป็นไปตามเป้าหมาย ได้แก่ จัดการฐานข้อมูล ค้นหาประชากรที่อาศัยอยู่ในพื้นที่และยังไม่ได้รับวัคซีน นําเข้ารับการฉีดวัคซีน โดยอําเภอไม่น้อยกว่าครึ่งหนึ่งต้องฉีดวัคซีนถึงเป้า70%, ให้คณะกรรมการโรคติดต่อจังหวัดประสานภาคส่วนต่างๆ เช่น ฝ่ายปกครอง องค์กรปกครองส่วนท้องถิ่น ชมรม/สมาคม ภาคเอกชน นําประชาชนมาฉีดวัคซีนให้ได้มากที่สุด, จุดฉีดวัคซีนต้องลงข้อมูลให้ครบถ้วนเป็นปัจจุบัน, ขอความร่วมมือสื่อมวลชนทุกแขนงร่วมรณรงค์ให้ความรู้ประชาชนเกี่ยวกับวัคซีนโควิด19 ซึ่งมีผลต่อการตัดสินใจเข้ารับการฉีดวัคซีน, จัดสัปดาห์ฉีดวัคซีนเนื่องในวันสถาปนากระทรวงสาธารณสุข 27 พฤศจิกายน - 5 ธันวาคม 2564, ขยายเป้าหมายฉีดวัคซีนในกลุ่มแรงงานต่างด้าว ,จัดทีมฉีดวัคซีนเชิงรุกและเพิ่มจุดฉีดวัคซีน , เพิ่มจํานวน Covid Free Setting ในทุกจังหวัด กําหนดให้ทั้งพนักงานและลูกค้าต้องฉีดวัคซีนแล้ว, ติดตามความก้าวหน้าการฉีดวัคซีนระดับจังหวัดทุกวัน, ให้หน่วยงานสาธารณสุขในพื้นที่จัดกิจกรรมจูงใจคนมาฉีดวัคซีน เช่น ให้รางวัล หรือ ร่วมกับภาคเอกชนลดราคาสินค้าอุปโภค บริโภค ค่าโดยสาร ในผู้ที่ฉีดวัคซีนแล้ว เป็นต้น
**************************************13 พฤศจิกายน 2564
รัฐบาลไทย-ข่าวทำเนียบรัฐบาล-กยศ.ปรับโครงสร้างหนี้สู้ภัยโควิด ผ่อนสูงสุด 30 ปี หักเงินเดือนขั้นต่ำเพียง 10 บาท
วันพฤหัสบดีที่ 22 กรกฎาคม 2564
กยศ.ปรับโครงสร้างหนี้สู้ภัยโควิด ผ่อนสูงสุด 30 ปี หักเงินเดือนขั้นต่ําเพียง 10 บาท
กยศ.เตรียมปรับโครงสร้างหนี้ผู้กู้ยืม ปรับลําดับตัดชําระหนี้และเงื่อนไขการผ่อนชําระ ส่วนผู้กู้ยืมที่อยู่ในระบบหักเงินเดือนสามารถขอปรับลดจํานวนเงินที่หักเหลือขั้นต่ํา 10 บาทต่อเดือน เพื่อช่วยเหลือผู้กู้ยืมที่ได้รับผลกระทบจากสถานการณ์แพร่ระบาดของโรคโควิด-19
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “คณะกรรมการกองทุนฯ ได้มีมติเห็นชอบแนวทางการปรับโครงสร้างหนี้ ปรับเปลี่ยนลําดับตัดชําระหนี้และเปลี่ยนเงื่อนไขการผ่อนชําระสําหรับผู้กู้ยืมกลุ่มก่อนฟ้องคดีเพื่อช่วยเหลือผู้กู้ยืมที่ค้างชําระและลดปัญหาหนี้ค้างชําระของกองทุนจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ดังนี้
1. ปรับโครงสร้างหนี้ สําหรับผู้กู้ยืมที่อยู่ระหว่างผ่อนชําระหนี้ที่ยังไม่ถูกฟ้องคดี หากไม่สามารถผ่อนชําระเงินคืนตามสัญญา กองทุนจะให้ผู้กู้ยืมทําสัญญาปรับโครงสร้างหนี้โดยขยายระยะเวลาผ่อน และเปลี่ยนเงื่อนไขเพื่อให้มีระยะเวลาในการผ่อนชําระมากขึ้น สามารถผ่อนได้สูงสุด 30 ปี แต่ในการชําระเงินงวดสุดท้ายผู้กู้ยืมต้องมีอายุไม่เกิน 65 ปีบริบูรณ์ และมีส่วนลดเบี้ยปรับโดยให้ชําระในงวดสุดท้าย ทั้งนี้ ผู้กู้ยืมสามารถแจ้งความประสงค์ขอปรับโครงสร้างหนี้ได้ที่แอปพลิเคชัน กยศ.Connect หรือทางเว็บไซต์ https://wsa.dsl.studentloan.or.th ตั้งแต่วันที่ 1 สิงหาคม 2564 เป็นต้นไป
2. ปรับเปลี่ยนลําดับตัดชําระหนี้ สําหรับผู้กู้ยืมที่อยู่ระหว่างผ่อนชําระเงินคืนกองทุนที่ยังไม่ถูกฟ้องคดี จากเดิมที่ใช้วิธีการตัดเบี้ยปรับ ดอกเบี้ย และเงินต้น กองทุนจะปรับเปลี่ยนลําดับการตัดชําระหนี้ใหม่ โดยจะนําเงินที่ได้รับชําระไปตัดเงินต้น ดอกเบี้ย และเบี้ยปรับ
3. ปรับเปลี่ยนเงื่อนไขการผ่อนชําระเงินคืน สําหรับผู้กู้ยืมรายใหม่ และผู้กู้ยืมที่อยู่ระหว่างปลอดหนี้และยังไม่ครบกําหนดชําระหนี้ จากเดิมที่ผ่อนชําระเป็นรายปี กองทุนจะปรับให้ผ่อนชําระเป็นรายเดือนในอัตราเท่ากันทุกเดือน และเพิ่มระยะเวลาการผ่อนชําระจากเดิมไม่เกิน 15 ปี เป็นไม่เกิน 30 ปี ขึ้นอยู่กับยอดหนี้ของผู้กู้ยืมแต่ละราย ทั้งนี้ในการชําระเงินงวดสุดท้ายผู้กู้ยืมจะต้องมีอายุไม่เกิน 60 ปีบริบูรณ์
นอกจากนั้น กองทุนยังมีแนวทางแบ่งเบาภาระของผู้ที่ถูกหักเงินเดือน โดยสามารถขอปรับลดจํานวนเงินที่หักเหลือเพียง 10 บาทต่อเดือน มีผลตั้งแต่เดือนสิงหาคม 2564 - มิถุนายน 2565 ทั้งนี้ ผู้กู้ยืมสามารถแจ้งความประสงค์ขอปรับจํานวนเงินดังกล่าวผ่านแอปพลิเคชัน กยศ.Connect แต่ยังคงมีหน้าที่ไปชําระส่วนต่างตามจํานวนเงินงวดที่ต้องชําระตามเงื่อนไขของสัญญา
ทั้งนี้ หากผู้กู้ยืมยังไม่สามารถชําระหนี้ได้ในสถานการณ์นี้ กองทุนได้ลดเบี้ยปรับให้เหลือเพียง 0.5% รวมทั้งชะลอการฟ้องคดี บังคับคดี ยกเว้นคดีที่จะขาดอายุความ และงดการขายทอดตลาดไว้จนถึงสิ้นปีนี้” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-เด็กไทยสายตาดี ของขวัญปีใหม่ 2565
วันอังคารที่ 28 ธันวาคม 2564
เด็กไทยสายตาดี ของขวัญปีใหม่ 2565
พลเอกประยุทธ์ จันทร์โอชา นายกรัฐมนตรี พร้อมด้วย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เยี่ยมชมนิทรรศการเด็กไทยสายตาดีวิถีชีวิตใหม่ สู่การเรียนรู้ที่ดีกว่า โดยมีนายแ
เช้านี้ ( 28 ธันวาคม 2564 ) พลเอกประยุทธ์ จันทร์โอชา นายกรัฐมนตรี พร้อมด้วย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เยี่ยมชมนิทรรศการเด็กไทยสายตาดีวิถีชีวิตใหม่ สู่การเรียนรู้ที่ดีกว่า โดยมีนายแพทย์สุวรรณชัย วัฒนายิ่งเจริญชัย และคณะผู้บริหาร ให้การต้อนรับ พร้อมมอบแว่นสายตาให้ตัวแทนเด็กนักเรียน ก่อนการประชุมคณะรัฐมนตรี ณ ทําเนียบรัฐบาล กรุงเทพมหานคร ******************
*****************************************
รัฐบาลไทย-ข่าวทำเนียบรัฐบาล-กรมคุ้มครองสิทธิและเสรีภาพ จัดพิธีลงนามบันทึกข้อตกลงความร่วมมือการขับเคลื่อนงานด้านสิทธิมนุษยชนของประเทศไทย ร่วมกับสภาอุตสาหกรรมแห่งประเทศไทย
วันพฤหัสบดีที่ 27 มกราคม 2565
กรมคุ้มครองสิทธิและเสรีภาพ จัดพิธีลงนามบันทึกข้อตกลงความร่วมมือการขับเคลื่อนงานด้านสิทธิมนุษยชนของประเทศไทย ร่วมกับสภาอุตสาหกรรมแห่งประเทศไทย
กระทรวงยุติธรรม โดยกรมคุ้มครองสิทธิและเสรีภาพ จัดพิธีลงนามบันทึกข้อตกลงความร่วมมือการขับเคลื่อนงานด้านสิทธิมนุษยชนของประเทศไทย ร่วมกับสภาอุตสาหกรรมแห่งประเทศไทย
วันนี้ (วันที่ 26 มกราคม 2565) เวลา 14.30 น. กรมคุ้มครองสิทธิและเสรีภาพ โดยกองสิทธิมนุษยชนระหว่างประเทศ ได้จัดงานพิธีลงนามบันทึกข้อตกลงความร่วมมือการขับเคลื่อนงานด้านสิทธิมนุษยชนของประเทศไทย ระหว่างกรมคุ้มครองสิทธิและเสรีภาพ กับสภาอุตสาหกรรมแห่งประเทศไทย โดยรัฐมนตรีว่าการกระทรวงยุติธรรม ได้มอบหมายให้ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานกล่าวเปิดพิธีลงนามฯ และได้รับเกียรติจาก ดร.โฆสิต สุวินิจจิต คณะที่ปรึกษารัฐมนตรีว่าการกระทรวงยุติธรรม ร่วมกล่าวแสดงความยินดี โดยมีผู้บริหารกรมคุ้มครองสิทธิและเสรีภาพ พร้อมด้วยเจ้าหน้าที่ เข้าร่วมเป็นเกียรติในพิธีลงนามดังกล่าว
สําหรับการจัดทําบันทึกข้อตกลงความร่วมมือการขับเคลื่อนงานด้านสิทธิมนุษยชนของประเทศไทยระหว่างกรมคุ้มครองสิทธิและเสรีภาพกับสภาอุตสาหกรรม มีวัตถุประสงค์เพื่อเสริมสร้างความรู้ความเข้าใจในการดําเนินธุรกิจอย่างมีความรับผิดชอบและเคารพสิทธิมนุษยชน รวมทั้งส่งเสริมการขับเคลื่อนแผนปฏิบัติการระดับชาติว่าด้วยธุรกิจกับสิทธิมนุษยชนให้กับสมาชิกสภาอุตสาหกรรมแห่งประเทศไทยทั่วประเทศ ส่งเสริมการจัดตั้งศูนย์ไกล่เกลี่ยภาคประชาชนประจําสภาอุตสาหกรรมฯ ตลอดจนอบรมให้ความรู้ด้านสิทธิมนุษยชนให้กับสมาชิกสภาอุตสาหกรรมในทุกจังหวัดทั่วประเทศ ต่อไป
รัฐบาลไทย-ข่าวทำเนียบรัฐบาล-สป. รวมพลังความจงรักภักดี จัดกิจกรรมเฉลิมพระเกียรติในหลวงรัชกาล 10
วันจันทร์ที่ 25 กรกฎาคม 2565
สป. รวมพลังความจงรักภักดี จัดกิจกรรมเฉลิมพระเกียรติในหลวงรัชกาล 10
สป. รวมพลังความจงรักภักดี จัดกิจกรรมเฉลิมพระเกียรติในหลวงรัชกาล 10
เนื่องในวโรกาสวันเฉลิมพระชนมพรรษาของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว สํานักงานปลัดกระทรวงกลาโหมขอน้อมสํานึกในพระมหากรุณาธิคุณจัดโครงการสัมมนาเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 70 พรรษา 28 กรกฎาคม 2565 โดยมี พลเอก วรเกียรติ รัตนานนท์ ปลัดกระทรวงกลาโหม เป็นประธานในการจัดกิจกรรม ณ ห้องพินิตประชานาถ ในศาลาว่าการกลาโหม
โดยภายในกิจกรรมมีการจัดนิทรรศการเฉลิมพระเกียรติ อาทิ โมเดลรถตรวจเชื้อชีวนิรภัย และเลือกซื้อผลิตภัณฑ์ต่างๆ รวมทั้งมีการบรรยายพิเศษเกี่ยวกับพระราชประวัติและพระราชกรณียกิจของพระบาทสมเด็จพระเจ้าอยู่หัว และโครงการพระราชดําริและงานศิลปาชีพ สําหรับการจัดกิจกรรมในวันนี้ถือได้ว่าเป็นการแสดงออกถึงความจงรักภักดีและเป็นการเฉลิมพระเกียรติ พระบาทสมเด็จพระเจ้าอยู่หัว รวมทั้งเป็นการสํานึกในพระมหากรุณาธิคุณที่ทรงมีต่อปวงชนชาวไทย รวมทั้งเพื่อให้กําลังพลของสํานักงานปลัดกระทรวงกลาโหมได้รับทราบและตระหนักถึงความสําคัญของสถาบันพระมหากษัตริย์ที่มีต่อประเทศชาติและปวงชนไทย
รัฐบาลไทย-ข่าวทำเนียบรัฐบาล-ปลัดวธ.เป็นประธานประชุมหารือการสนับสนุนกิจกรรมเพื่อกระตุ้นเศรษฐกิจและการท่องเที่ยวย่านเยาวราช
วันศุกร์ที่ 5 พฤศจิกายน 2564
ปลัดวธ.เป็นประธานประชุมหารือการสนับสนุนกิจกรรมเพื่อกระตุ้นเศรษฐกิจและการท่องเที่ยวย่านเยาวราช
ปลัดวธ.เป็นประธานประชุมหารือการสนับสนุนกิจกรรมเพื่อกระตุ้นเศรษฐกิจและการท่องเที่ยวย่านเยาวราช
วันที่ ๕ พฤศจิกายน ๒๕๖๔ เวลา ๑๔.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานประชุมหารือการสนับสนุนกิจกรรมเพื่อกระตุ้นเศรษฐกิจและการท่องเที่ยวย่านเยาวราช โดยมีนางโชติกา อัครกิจโสภากุล ผู้ช่วยปลัดกระทรวงวัฒนธรรม นายประสิทธิ์ องค์วัฒนา ประธานสภาวัฒนธรรมเขตสัมพันธวงศ์ ผู้บริหาร สภาวัฒนธรรมเขตสัมพันธวงศ์ ข้าราชการ และเจ้าหน้าที่ที่เกี่ยวข้อง เข้าร่วม ณ ห้องแถลงข่าว ชั้น ๑ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-โฆษกรัฐบาลวอนประชาชนรับข่าวสารจากแหล่งข่าวที่น่าเชื่อถือ แจงนายกฯ ร่วมโบกมือพร้อมกับผู้นำประเทศอื่นๆ ด้วย แต่ลดมือลงก่อน ทำให้ถูกมือดีหยิบไปบิดเบือน
วันพฤหัสบดีที่ 18 พฤศจิกายน 2564
โฆษกรัฐบาลวอนประชาชนรับข่าวสารจากแหล่งข่าวที่น่าเชื่อถือ แจงนายกฯ ร่วมโบกมือพร้อมกับผู้นําประเทศอื่นๆ ด้วย แต่ลดมือลงก่อน ทําให้ถูกมือดีหยิบไปบิดเบือน
โฆษกรัฐบาลวอนประชาชนรับข่าวสารจากแหล่งข่าวที่น่าเชื่อถือ แจงนายกฯ ร่วมโบกมือพร้อมกับผู้นําประเทศอื่นๆ ด้วย แต่ลดมือลงก่อน ทําให้ถูกมือดีหยิบไปบิดเบือน
นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่มีการนําภาพ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ช่วงเวลาระหว่างการถ่ายภาพร่วมกันของผู้นําประเทศต่างๆ ในระหว่างการประชุมผู้นําเขตเศรษฐกิจเอเปค เมื่อปี 2560 ที่เมืองดานัง ประเทศเวียดนาม ซึ่งเป็นภาพตัด (crop) มาเผยแพร่และบิดเบือนความจริงว่า นายกรัฐมนตรีไทยไม่เข้าใจ และไม่ปฏิบัติตามคําพูดของช่างภาพว่า เป็นการบิดเบือนความจริงเพื่อโจมตีนายกรัฐมนตรี ขอให้ประชาชนตรวจสอบจากภาพเต็มที่ไม่ได้มีการตัดภาพผู้นําท่านอื่นๆ โดยเหตุการณ์ดังกล่าวนั้น นายกรัฐมนตรีของไทยได้ร่วมโบกมือพร้อมกับผู้นําท่านอื่นๆ ด้วย เพียงแต่ในช่วงท้ายผู้นําหลายท่านได้ลดมือลงกันแล้ว จึงดูเหมือนว่ามีผู้นําหลายท่านที่ไม่ได้ยกมือขึ้น อาทิ นางจาซินดา อาร์เดิร์น นายกรัฐมนตรีของนิวซีแลนด์, นายจัสติน ทรูโด นายกรัฐมนตรีของแคนาดา และนายวลาดิมีร์ ปูติน ประธานาธิบดีของรัสเซีย
นายธนกร กล่าวอีกว่า ขอให้ประชาชนรับข่าวสารอย่างมีสติ รอบคอบ ตรวจสอบแหล่งข่าว รวมทั้งรับข่าวสารจากแหล่งข่าวที่น่าเชื่อถือ ทั้งนี้ หากได้ดูคลิปวิดีโอฉบับเต็มจะเห็นได้ว่า นายกรัฐมนตรีไม่ได้มีปัญหาต่อการสื่อสารภาษาอังกฤษ สามารถพูดคุยกับผู้นําหลายๆ ท่านได้อย่างสมบูรณ์ อย่างไรก็ตาม ตนจําเป็นต้องขอชี้แจงเพื่อไม่ให้ประชาชนสับสนและเกิดเป็นความเข้าใจต่อท่านนายกรัฐมนตรี และขอฝากเตือนถึงกลุ่มที่พยายามบิดเบือนและโจมตีนายกรัฐมนตรีด้วยว่า สิ่งที่กําลังทําอยู่นั้นไม่ใช่เรื่องที่ถูกต้อง ขอให้ยุติการกระทําที่ส่งผลเสียต่อผู้อื่นด้วย
รัฐบาลไทย-ข่าวทำเนียบรัฐบาล-โฆษกรัฐบาลปัด ให้เปิดเรียนตามยถากรรม แจง ศธ. จับมือ สธ. วางแผนรูปแบบการเปิดเรียนที่เหมาะสมที่สุดไว้ล่วงหน้าแล้ว เชื่อพลิกฟื้นประเทศไทยได้แน่ ถ้าฝ่ายค้านกลับไปทำหน้าที่ในสภาฯ
วันพฤหัสบดีที่ 28 ตุลาคม 2564
โฆษกรัฐบาลปัด ให้เปิดเรียนตามยถากรรม แจง ศธ. จับมือ สธ. วางแผนรูปแบบการเปิดเรียนที่เหมาะสมที่สุดไว้ล่วงหน้าแล้ว เชื่อพลิกฟื้นประเทศไทยได้แน่ ถ้าฝ่ายค้านกลับไปทําหน้าที่ในสภาฯ
โฆษกรัฐบาลปัด ให้เปิดเรียนตามยถากรรม แจง ศธ. จับมือ สธ. วางแผนรูปแบบการเปิดเรียนที่เหมาะสมที่สุดไว้ล่วงหน้าแล้ว เชื่อพลิกฟื้นประเทศไทยได้แน่ ถ้าฝ่ายค้านกลับไปทําหน้าที่ของตัวเองในสภาฯ
วันที่ 28 ตุลาคม 2564 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายพิธา ลิ้มเจริญรัตน์ หัวหน้าพรรคก้าวไกล ระบุว่า เปิดเรียนตามยถากรรม เพราะรัฐบาลไม่มีการเตรียมพร้อม เมื่อเปิดโรงเรียนไม่ได้ก็เปิดเศรษฐกิจไม่ได้ ว่า น.ส.ตรีนุช เทียนทอง รัฐมนตรีว่าการกระทรวงศึกษาธิการ ได้พูดอย่างชัดเจนแล้วว่า การเตรียมพร้อมเปิดภาคเรียนที่ 2 นั้นได้มอบหมายให้หน่วยงานที่เกี่ยวข้องสํารวจความพร้อมการเปิดเรียนรูปแบบ On Site ในวันที่ 1 พฤศจิกายน ของสถานศึกษาในสังกัดกระทรวงศึกษาธิการ โดยได้วางแผนร่วมกับกระทรวงสาธารณสุข มีรายละเอียดการเปิดเรียนในรูปแบบต่าง ๆ เพื่อให้สถานศึกษาไปปฏิบัติตาม นอกจากนี้ ขณะนี้กําลังเร่งผลักดันให้ครูได้รับวัคซีนให้มากที่สุดอีกด้วย ดังนั้น การเปิดเรียนในวันที่ 1 พฤศจิกายนจะเปิดเรียนในรูปแบบไหนนั้นจึงขึ้นอยู่กับความปลอดภัยของแต่ละพื้นที่ด้วย ซึ่งจะเห็นได้ว่ารัฐบาลมีการเตรียมความพร้อมล่วงหน้า ไม่ได้เปิดเรียนตามยถากรรมแต่อย่างใด
“ประเทศไทยจะเปิดเศรษฐกิจได้เร็วกว่านี้ ถ้าฝ่ายค้านทําหน้าที่ของฝ่ายค้านอย่างที่ควรจะเป็น เสนอแนะ ให้ความเห็นด้วยข้อเท็จจริงอย่างมีเหตุผล ไม่ใช่ค้านไปเสียทุกเรื่อง แต่กลับไม่เคยออกมาคัดค้านการชุมนุมของคนบางกลุ่มที่ทําลายทรัพย์สินราชการจนเสียหายสักครั้ง หากวันนี้ฝ่ายค้านทบทวนตัวเอง แล้วกลับไปทําหน้าที่ของตัวเองในสภาฯ ผมเชื่อว่า เราจะสามารถพลิกฟื้นประเทศไทยได้อย่างแน่นอน” นายธนกร กล่าว
รัฐบาลไทย-ข่าวทำเนียบรัฐบาล-ศบค.ปรับมาตรการ Test and Go มีผลวันนี้ (1มี.ค.65)
วันพุธที่ 2 มีนาคม 2565
ศบค.ปรับมาตรการ Test and Go มีผลวันนี้ (1มี.ค.65)
วันอังคารที่ 1 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค.เห็นชอบปรับมาตรการป้องกันโรคสําหรับผู้เดินทางเข้าราชอาณาจักรประเภท Test and Go และให้มีผลตั้งแต่วันนี้ (1มี.ค.65) เป็นต้นไป โดยการตรวจคัดกรองโรคโควิด-19 ครั้งที่ 2 ซึ่งเป็นวันที่ 5 ของการอยู่ในราชอาณาจักร จากเดิมใช้วิธี RT-PCR เปลี่ยนเป็นการตรวจด้วยชุดตรวจเร็ว ATK แทน และแจ้งผลการตรวจผ่านแอปพลิเคชัน ต้องมีหลักฐานการได้รับวัคซีนป้องกันโรคโควิด-19 ครบตามเกณฑ์ไม่ต่ํากว่า 14 วันก่อนเดินทาง ผลตรวจหาเชื้อโควิด-19 ด้วยวิธี RT-PCR ภายใน 72 ชั่วโมงก่อนออกเดินทาง หลักฐานการจ่ายค่าที่พักมาตรฐาน SHA++ จํานวน 1 คืน เพื่อรอผลตรวจ RT-PCR และลดวงเงินคุ้มครองประกันภัย จากเดิมไม่น้อยกว่า 50,000 ดอลลาร์สหรัฐ เหลือ ไม่น้อยกว่า 20,000 ดอลลาร์สหรัฐ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงชนบทดำเนินโครงการบำรุงสะพานบนสายทาง ขก.3010 จังหวัดขอนแก่น แล้วเสร็จ พร้อมเปิดให้ประชาชนสัญจรได้อย่างสะดวกปลอดภัยในทุกฤดูกาล
วันพุธที่ 2 มีนาคม 2565
กรมทางหลวงชนบทดําเนินโครงการบํารุงสะพานบนสายทาง ขก.3010 จังหวัดขอนแก่น แล้วเสร็จ พร้อมเปิดให้ประชาชนสัญจรได้อย่างสะดวกปลอดภัยในทุกฤดูกาล
กรมทางหลวงชนบท (ทช.) กระทรวงคมนาคม ดําเนินโครงการบํารุงสะพานบนถนนทางหลวงชนบทสาย ขก.3010 แยกทางหลวงแผ่นดินหมายเลข 229 - บ้านหนองสังข์ อําเภอมัญจาคีรี จังหวัดขอนแก่น แล้วเสร็จ พร้อมเปิดให้ประชาชนสัญจรได้อย่างสะดวกและปลอดภัยในทุกฤดูกาล
กรมทางหลวงชนบท (ทช.) กระทรวงคมนาคม ดําเนินโครงการบํารุงสะพานบนถนนทางหลวงชนบทสาย ขก.3010 แยกทางหลวงแผ่นดินหมายเลข 229 - บ้านหนองสังข์ อําเภอมัญจาคีรี จังหวัดขอนแก่น แล้วเสร็จ พร้อมเปิดให้ประชาชนสัญจรได้อย่างสะดวกและปลอดภัยในทุกฤดูกาล เพิ่มประสิทธิภาพการรองรับเหตุอุทกภัยในอนาคต ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่คํานึงถึงความสําคัญของการเพิ่มประสิทธิภาพมาตรฐานงานทางและสะพานในโครงข่ายอย่างต่อเนื่อง เพื่อลดอัตราการเกิดอุบัติเหตุและเพิ่มความปลอดภัยในการสัญจรให้กับประชาชนในระยะยาว
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จากการสํารวจตรวจสอบโครงสร้างสะพานบริเวณเส้นทางเชื่อมระหว่างเทศบาลตําบลนาข่าและทางหลวงแผ่นดินหมายเลข 229 พบว่า สะพานคอนกรีต เสริมเหล็ก ความยาว 44 เมตร ความกว้าง 10 เมตร บนถนนทางหลวงชนบทสาย ขก.3010 แยกทางหลวงแผ่นดินหมายเลข 229 - บ้านหนองสังข์ อําเภอมัญจาคีรี จังหวัดขอนแก่น ได้รับผลกระทบจากกระแสน้ํากัดเซาะบริเวณตอม่อของสะพานในช่วงฤดูฝนของทุกปี โครงสร้างสะพานจึงเกิดการทรุดตัวจากโครงสร้างเดิม ซึ่งอาจเกิดการชํารุดเพิ่มเติมและมีความเสี่ยงต่อการเกิดอันตรายต่อผู้ใช้เส้นทาง ทช. จึงได้ดําเนินโครงการซ่อมบํารุงสะพานโดยการเสริมกําลังฐานรากที่ทําหน้าที่แบกรับน้ําหนักของโครงสร้าง เพื่อเพิ่มความแข็งแรงของโครงสร้างสะพานให้มีความทนทานต่อกระแสน้ําและสามารถรองรับน้ําหนักยานพาหนะที่สัญจรผ่านได้ในระยะยาว ซึ่งวิธีดังกล่าวนอกจากจะเหมาะสําหรับ การซ่อมบํารุงบริเวณที่มีพื้นที่จํากัดแล้ว ยังส่งผลกระทบต่อการสัญจรของประชาชนน้อยที่สุด เนื่องจากสามารถเปิดเส้นทางบางส่วนให้ประชาชนสัญจรผ่านได้ในระหว่างดําเนินการ นอกจากนี้ได้ติดตั้งกล่องตาข่ายบรรจุหิน (Gabion box and Mattress) บริเวณพื้นคลองและตลิ่งคอสะพานทั้งสองฝั่ง เพื่อลดแรงกัดเซาะจากกระแสน้ําต่อตอม่อสะพานและบริเวณริมตลิ่ง
ปัจจุบันโครงการดังกล่าวดําเนินการแล้วเสร็จและเปิดให้ประชาชนใช้สัญจรได้ตามปกติแล้ว ซึ่งเป็นการเพิ่มประสิทธิภาพความปลอดภัยให้กับผู้ใช้เส้นทางสําหรับการใช้งานในระยะยาวและสามารถรองรับกับผลกระทบกรณีเกิดเหตุอุทกภัยในอนาคต
รัฐบาลไทย-ข่าวทำเนียบรัฐบาล-งานมหกรรมไกล่เกลี่ยหนี้เช่าซื้อรถยนต์
วันอังคารที่ 31 สิงหาคม 2564
งานมหกรรมไกล่เกลี่ยหนี้เช่าซื้อรถยนต์
วันสุดท้ายของงานมหกรรมไกล่เกลี่ยหนี้เช่าซื้อรถยนต์เพื่อช่วยเหลือลูกหนี้ที่มีหนี้เช่าซื้อรถยนต์ทุกสถานะและมีความยากลําบากในการจ่ายหนี้ช่วงโควิด 19 โดยแบ่งลูกหนี้เป็น 3 กลุ่ม
(1) กลุ่มที่ยังผ่อนได้ แต่เริ่มมีปัญหา สามารถขอลดค่างวดลง หรือขอพักชําระหนี้ ดอกเบี้ยช่วงพักจะคิดจากฐานของค่างวดในช่วงพัก ตามแนวทางของ สคบ. ซึ่งจะไม่มาก
(2) กลุ่มที่รถถูกยึดไม่นาน ยังไม่ถูกขายทอดตลาด สามารถขอไกล่เกลี่ยรับรถคืน และผ่อนชําระต่อจากที่หยุดไป คิดดอกเบี้ยเพิ่มจากค่างวดที่ค้างชําระ ซึ่งจะไม่มาก
(3) กลุ่มที่รถถูกขายทอดตลาดไปแล้ว แต่ยังไม่สามารถตกลงกับเจ้าหนี้เกี่ยวกับติ่งหนี้ ก็สามารถขอไกล่เกลี่ยกับเจ้าหนี้ผ่านงานมหกรรมครั้งนี้ได้ ยอดหนี้ที่ต้องจ่ายเพิ่มจะคิดอย่างเป็นธรรม และขอผ่อนหนี้ส่วนนี้ได้นาน 3 ปีโดยไม่มีดอกเบี้ย
งานมหกรรมไกล่เกลี่ยหนี้เช่าซื้อรถยนต์ครั้งนี้ จะมีจนถึงวันที่ 31 สิงหาคม 2564 เท่านั้น
ลูกหนี้ที่สนใจสามารถลงทะเบียนออนไลน์ผ่านเว็บไซต์ของ ธปท. หรือ https://www.1213.or.th/App/DMed/V1 หากต้องการความช่วยเหลือ สามารถโทรสอบถามได้ที่ศูนย์คุ้มครองผู้ใช้บริการทางการเงิน (ศคง.) โทร. 1213 ทุกวันจันทร์ - ศุกร์ เวลา 8.30-16.30 น.
สําหรับลูกหนี้ลิสซิ่งอื่นนอกจาก 12 แห่ง สามารถยื่นขอความช่วยเหลือผ่านทาง “ทางด่วนแก้หนี้”
https://www.1213.or.th/App/DebtCase
รัฐบาลไทย-ข่าวทำเนียบรัฐบาล-อย่าหลงเชื่อ! “บัตรสวัสดิการแห่งรัฐกดเงินสดได้ 1,000” เตือน ปชช. ระมัดระวังการโอนเงินผ่านลิงก์หรือคิวอาร์โคด
วันจันทร์ที่ 20 มิถุนายน 2565
อย่าหลงเชื่อ! “บัตรสวัสดิการแห่งรัฐกดเงินสดได้ 1,000” เตือน ปชช. ระมัดระวังการโอนเงินผ่านลิงก์หรือคิวอาร์โคด
.....
นายธนกร วังบุญคงชนะ โฆษกรัฐบาล ยืนยัน ข้อความส่งต่อว่า “บัตรสวัสดิการแห่งรัฐ กดเงินสดได้ 1,000 บาท เงินเข้า 18 มิ.ย. 65” นั้นไม่เป็นความจริง โดยกรมบัญชีกลางได้ตรวจสอบย้อนหลังแล้วพบว่าไม่มีการโอนเงินเข้าบัตรในวันดังกล่าว มีเพียงเงินคืนค่าไฟฟ้าไม่เกิน 315 บาทเท่านั้น ที่โอนทุกวันที่ 18 ของเดือน
.
ขอให้ประชาชนรับข่าวสารจากช่องทางหลักของกรมบัญชีกลาง ซึ่งเป็นหน่วยงานรับผิดชอบโดยตรง อย่าหลงเชื่อ - ส่งต่อข้อมูลเท็จ รวมถึงระมัดระวังในการโอนเงินชําระค่าสินค้าและบริการต่าง ๆ ผ่าน ลิงก์และคิวอาร์โคด ซึ่งอาจนําไปสู่เว็บไซต์หลอกลวงข้อมูลส่วนตัว ควรตรวจสอบความถูกต้องกับผู้ขายให้แน่ใจก่อนโอนเงิน
.
อ่านเพิ่มเติม คลิก >>https://www.thaigov.go.th/news/contents/details/55882
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไอแบงก์ พักชำระหนี้ 2 เดือน ช่วยลูกหนี้ที่กระทบจากการต้องปิดกิจการตามมาตรการควบคุมสูงสุด
วันอังคารที่ 20 กรกฎาคม 2564
ไอแบงก์ พักชําระหนี้ 2 เดือน ช่วยลูกหนี้ที่กระทบจากการต้องปิดกิจการตามมาตรการควบคุมสูงสุด
ไอแบงก์ออกมาตรการพักชําระค่างวด (เงินต้นและกําไร) นาน 2 เดือน สําหรับลูกหนี้สินเชื่อธุรกิจ SMEs สินเชื่อธุรกิจรายย่อย MSMEs และสินเชื่ออุปโภคบริโภค เริ่มตั้งแต่งวดการชําระหนี้เดือนสิงหาคม และกันยายน 2564
ธนาคารอิสลามแห่งประเทศไทย (ไอแบงก์) ตระหนักถึงความเดือดร้อนของลูกหนี้และเห็นความจําเป็นเร่งด่วนในการให้ความช่วยเหลือเพิ่มเติมให้แก่ลูกจ้างและผู้ประกอบการที่ได้รับผลกระทบทั้งในพื้นที่ควบคุมฯและนอกพื้นที่ควบคุมฯ ที่ต้องปิดกิจการจากมาตรการของทางการ โดยการออกมาตรการพักชําระค่างวด (เงินต้นและกําไร) นาน 2 เดือน สําหรับลูกหนี้สินเชื่อธุรกิจ SMEs สินเชื่อธุรกิจรายย่อย MSMEs และสินเชื่ออุปโภคบริโภค เริ่มตั้งแต่งวดการชําระหนี้เดือนสิงหาคม และกันยายน 2564
การพักชําระค่างวดนาน 2 เดือน ระหว่างเดือนสิงหาคม และ กันยายน 2564 นั้น จะไม่เป็นการขยายระยะเวลาของสัญญา แต่ให้นําไปชําระในงวดสุดท้ายตามสัญญาเดิม พร้อมยกเว้นเบี้ยปรับที่เกิดขึ้นระหว่างการพักชําระหนี้ ซึ่งคุณสมบัติของลูกค้าที่จะเข้าร่วมมาตรการ ต้องเป็นลูกหนี้สินเชื่อธุรกิจ SMEs หรือลูกหนี้ธุรกิจรายย่อย MSMEs ที่เป็นผู้ประกอบกิจการ หรือ ลูกหนี้สินเชื่ออุปโภคบริโภค ที่เป็นลูกจ้าง/พนักงาน ที่ได้รับผลกระทบจากการปิดกิจการตามมาตรการของทางการ และต้องไม่มีสถานะเป็น NPF ณ วันที่ยื่นขอรับความช่วยเหลือ
สําหรับลูกหนี้ที่ได้รับผลกระทบทางอ้อม ได้แก่ ลูกหนี้ที่ยังเปิดกิจการได้ แต่รายได้ลดลงจากมาตรการควบคุมการระบาดของภาครัฐ ธนาคารจะพิจารณาให้ความช่วยเหลือลูกหนี้ตามมาตรการอื่นที่ธนาคารประกาศใช้ในปัจจุบัน เช่น มาตการให้ความช่วยเหลือทางเศรษฐกิจฯ มาตรการให้ความช่วยเหลือลูกหนี้รายย่อยระยะที่ 3 หรือมาตรการ Debt Consolidate
การให้ความช่วยเหลือตามมาตรการข้างต้น ลูกหนี้สินเชื่อธุรกิจ SMEs สามารถแจ้งความประสงค์ได้ที่พนักงานการตลาดสินเชื่อ (RM) หรือผ่านสาขาธนาคาร สําหรับลูกหนี้สินเชื่อธุรกิจรายย่อย MSMEs และสินเชื่ออุปโภคบริโภค สามารถแจ้งความประสงค์ทางอีเมล์ covidretail@ibank.co.th ตั้งแต่วันนี้ จนถึงวันที่ 15 สิงหาคม 2564 หรือสอบถามรายละเอียดเพิ่มเติม ได้ที่ ibank Call Center 1302
*หมายเหตุ:
1. "อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม"
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-​ทรงพระเจริญ ๔ กรกฎาคม วันคล้ายวันประสูติ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
วันจันทร์ที่ 4 กรกฎาคม 2565
​ทรงพระเจริญ  ๔ กรกฎาคม วันคล้ายวันประสูติ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
ควรมิควรแล้วแต่จะโปรดเกล้าโปรดกระหม่อม
ข้าพระพุทธเจ้า ข้าราชการ พนักงานราชการ และลูกจ้าง กระทรวงกลาโหม
รัฐบาลไทย-ข่าวทำเนียบรัฐบาล-ศบค.มท. แจ้งทุกจังหวัด และ กทม. พิจารณาดำเนินการตามประเด็นข้อเสนอแนะ/ข้อสั่งการ ผลการประชุม ศปก.ศบค.
วันอังคารที่ 10 สิงหาคม 2564
ศบค.มท. แจ้งทุกจังหวัด และ กทม. พิจารณาดําเนินการตามประเด็นข้อเสนอแนะ/ข้อสั่งการ ผลการประชุม ศปก.ศบค.
ศบค.มท. แจ้งทุกจังหวัด และ กทม. พิจารณาดําเนินการตามประเด็นข้อเสนอแนะ/ข้อสั่งการ ผลการประชุม ศปก.ศบค.
วันนี้ (10 ส.ค. 64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ศูนย์ปฏิบัติการ ศูนย์บริหารสถานการณ์โควิด-19 (ศปก.ศบค.) ได้จัดประชุมเมื่อวันที่ 4 สิงหาคม 2564 ซึ่งมีประเด็นข้อเสนอแนะ/ข้อสั่งการที่เกี่ยวข้องกับกรุงเทพมหานครและจังหวัด
เพื่อให้การดําเนินการในประเด็นที่เกี่ยวข้องเป็นไปตามมติที่ประชุม นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร จึงได้สั่งการไปยังผู้ว่าราชการจังหวัดทุกจังหวัด และกรุงเทพมหานคร ดําเนินการบริหารจัดการวัคซีน โดยเร่งรัดฉีดวัคซีนให้กลุ่มผู้สูงอายุ โรคเรื้อรัง และหญิงตั้งครรภ์ ทั้งในจุดฉีดวัคซีนที่เป็นในโรงพยาบาลและจุดฉีดนอกโรงพยาบาล โดยเฉพาะพื้นที่กรุงเทพมหานครและปริมณฑล และจังหวัดพื้นที่ควบคุมสูงสุดและเข้มงวด นอกจากนี้ ให้จังหวัดภูเก็ต ดําเนินการด้านการป้องกันและการควบคุมโรคเพิ่มเติม ในการดําเนินโครงการ Phuket Sandbox โดยนําข้อสังเกตและข้อเสนอแนะของกระทรวงสาธารณสุขเกี่ยวกับการดําเนินมาตรการสาธารณสุขในการควบคุมและป้องกันการแพร่ระบาดของโรคโควิด-19 โดยเฉพาะในกลุ่มคนไทยที่เดินทางเข้าไปทํางานหรือพักอาศัยในจังหวัดภูเก็ต โดยมุ่งเน้นสอบสวนโรคที่รวดเร็วเพื่อสามารถควบคุมการแพร่ระบาด และบริหารจัดการเตียงในสถานพยาบาลให้เพียงพอ รวมถึงการใช้ชุดตรวจแบบ Antigen Test Kit ด้วยความรอบคอบ
รัฐบาลไทย-ข่าวทำเนียบรัฐบาล-“สุริยะ” ย้ำปริมาณก๊าซออกซิเจนมีเพียงพอ ปชช.ไม่ต้องกังวล ด้าน กรอ.เตือนท่อก๊าซออกซิเจนมีความดันสูงหากเก็บ-ใช้งานผิดวิธีเกิดอุบัติเหตุได้ !
วันอังคารที่ 27 กรกฎาคม 2564
“สุริยะ” ย้ําปริมาณก๊าซออกซิเจนมีเพียงพอ ปชช.ไม่ต้องกังวล ด้าน กรอ.เตือนท่อก๊าซออกซิเจนมีความดันสูงหากเก็บ-ใช้งานผิดวิธีเกิดอุบัติเหตุได้ !
ยืนยันว่าภาพรวมศักยภาพการผลิตของโรงงานยังมีเพียงพอที่จะรองรับกับความต้องการของพี่น้องประชาชน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยถึงกรณีมีรายงานข่าวว่าประชาชนเริ่มวิตกกังวลจากการแพร่ระบาดของเชื้อไวรัสโควิด-19 ที่ขยายเป็นวงกว้าง ตัวเลขผู้ติดเชื้อที่เพิ่มสูงขึ้นต่อเนื่องทุกวัน และเกรงว่าการผลิตก๊าซออกซิเจนทางการแพทย์อาจไม่เพียงพอหรือขาดตลาด จึงได้มีการจัดหาและเก็บท่อออกซิเจนไว้ที่บ้าน กรณีที่เกิดขึ้นนี้ได้ให้กรมโรงงานอุตสาหกรรม (กรอ.) ประสานไปยังกลุ่มก๊าซอุตสาหกรรมจากสภาอุตสาหกรรมแห่งประเทศไทยสมาคมก๊าซอุตสาหกรรมสยาม โรงงานผู้บรรจุก๊าซ และผู้ผลิตภาชนะบรรจุก๊าซ เพื่อสอบถามถึงความพร้อมในเรื่องของกําลังการผลิต ซึ่งได้รับการยืนยันว่าภาพรวมศักยภาพการผลิตของโรงงานยังมีเพียงพอที่จะรองรับกับความต้องการของพี่น้องประชาชน
“ผมเข้าใจว่าพี่น้องประชาชนอาจจะวิตกกังวลต่อสถานการณ์ที่เกิดขึ้น จึงขอย้ําตรงนี้ว่าไม่ต้องวิตกกังวลว่าจะไม่เพียงพอกับความต้องการใช้ในอนาคต เพราะจากการประสานงานไปยังเอกชนทั้ง 4 กลุ่ม ทั้งกลุ่มก๊าซอุตสาหกรรมจากสภาอุตสาหกรรมแห่งประเทศไทย สมาคมก๊าซอุตสาหกรรมสยาม โรงงานผู้บรรจุก๊าซ และผู้ผลิตภาชนะบรรจุก๊าซ ได้รับคําตอบยืนยันว่าศักยภาพการผลิตของโรงงานแต่ละกลุ่มยังมีเพียงพอรองรับความต้องการของประชาชนได้” นายสุริยะ กล่าว
ด้านนายประกอบ วิวิธจินดา อธิบดีกรมโรงงานอุตสาหกรรม กล่าวเสริมว่า จากการประสานกับทางกลุ่มก๊าซอุตสาหกรรม สมาคมก๊าซอุตสาหกรรมสยาม และผู้ผลิตภาชนะบรรจุก๊าซ ได้รับการยืนยันถึงศักยภาพการผลิตของโรงงาน โดยภาพรวมทั้งประเทศกําลังการผลิตรวมทั้งหมด 1,860 ตันต่อวัน จากจํานวนโรงงาน 15 โรงงาน ในพื้นที่จังหวัดพระนครศรีอยุธยา สระบุรี ชลบุรี ระยอง สงขลา ลําพูน และเชียงใหม่ โดยในปลายเดือนสิงหาคมนี้จะมีเพิ่มอีก 1 แห่งที่จังหวัดระยอง โดยจะมีกําลังการผลิตเพิ่มขึ้นอีก 150 ตันต่อวัน ซึ่งหากมีกรณีฉุกเฉินสามารถเพิ่มกําลังการผลิตออกซิเจนได้ถึง 2,200 ตันต่อวัน ทั้งนี้ปริมาณการใช้ก๊าซออกซิเจนทั้งทางการแพทย์และอุตสาหกรรมปัจจุบันประมาณ 1,260 ตันต่อวัน แบ่งเป็น ปริมาณความต้องการออกซิเจนทางการแพทย์ ประมาณ 400-600 ตัน/วัน และความต้องการก๊าซออกซิเจนในภาคอุตสาหกรรม ประมาณ 660 ตัน/วัน “จากตัวเลขประมาณการข้างต้น จึงมั่นใจได้ว่าศักยภาพของโรงงานด้านการผลิตสามารถรองรับความต้องการของพี่น้องประชาชนในอนาคตได้ ขณะเดียวกันทราบว่ามีประชาชนบางส่วนได้จัดหาและเก็บท่อก๊าซออกซิเจนไว้ที่บ้าน ซึ่งกรณีดังกล่าวอาจก่อให้เกิดอันตราย เนื่องจากท่อก๊าซออกซิเจนเป็นท่อที่มีความดันสูง หากจัดเก็บหรือใช้งานอย่างผิดวิธีอาจทําให้เกิดอุบัติเหตุขึ้นได้ ทั้งนี้ กรอ.จะประสานเอกชนทั้ง 4 กลุ่ม เพื่อติดตามการใช้ก๊าซออกซิเจนและประเมินสถานการณ์อย่างใกล้ชิดต่อไป”อธิบดีกรมโรงงานฯ กล่าวปิดท้าย
รัฐบาลไทย-ข่าวทำเนียบรัฐบาล-ดีอีเอส ร่วม กภช. พิจารณา (ร่าง)แผนยุทธศาสตร์การเตือนภัยแห่งชาติด้วยดิจิทัลแบบบูรณาการ พ.ศ.2566-2570
วันพฤหัสบดีที่ 25 สิงหาคม 2565
ดีอีเอส ร่วม กภช. พิจารณา (ร่าง)แผนยุทธศาสตร์การเตือนภัยแห่งชาติด้วยดิจิทัลแบบบูรณาการ พ.ศ.2566-2570
ดีอีเอส ร่วม กภช. พิจารณา (ร่าง)แผนยุทธศาสตร์การเตือนภัยแห่งชาติด้วยดิจิทัลแบบบูรณาการ พ.ศ.2566-2570
เมื่อวันที่ 25 สิงหาคม 2565 ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ในฐานะกรรมการบริหารระบบการเตือนภัยพิบัติแห่งชาติ ร่วมประชุมคณะกรรมการบริหารระบบการเตือนภัยพิบัติแห่งชาติ (กภช.) ครั้งที่ 1/2565 ณ ห้องประชุมสํานักงานมูลนิธิอนุรักษ์ป่ารอยต่อ 5 จังหวัด โดยมี พล.อ.ประวิตร วงษ์สุวรรณ รองนายกรัฐมนตรี เป็นประธานฯ ผ่านการประชุมออนไลน์ ทั้งนี้ที่ประชุมได้พิจารณาวาระสําคัญ ได้แก่ (ร่าง) คําสั่งแต่งตั้งคณะทํางานพิจารณา (ร่าง)แผนยุทธศาสตร์การเตือนภัยแห่งชาติด้วยดิจิทัลแบบบูรณาการ พ.ศ.2566-2570 และการดําเนินการแจ้งเตือนภัยโดยใช้ระบบ Cell Broadcast นอกจากนี้ที่ประชุมได้รับทราบประเด็นที่น่าสนใจ ได้แก่ ช่องทางการแจ้งเตือนภัยและระบบควบคุมสั่งการ เช่น หอเตือนภัย เครื่องรับสัญญาณดาวเทียม (EVAC) สถานีถ่ายทอดสัญญาณเตือนภัย CSC หอเตือนภัยขนาดเล็ก การตรวจสอบและซ่อมบํารุงอุปกรณ์เตือนภัย และระบบส่งข้อมูลเพื่อการเตือนภัย ตามมาตรฐาน รวมทั้งระบบตรวจวัดสภาพอากาศ และระบบเฝ้าระวังและช่องทางการแจ้งเตือนสาธารณภัย เป็นต้น
****************************
รัฐบาลไทย-ข่าวทำเนียบรัฐบาล-รมว.เกษตรฯ มอบ ‘เลขาฯ ธนา’ พบกลุ่มสหพันธ์เกษตรกรแห่งประเทศไทย (สกท.)
วันพฤหัสบดีที่ 17 กุมภาพันธ์ 2565
รมว.เกษตรฯ มอบ ‘เลขาฯ ธนา’ พบกลุ่มสหพันธ์เกษตรกรแห่งประเทศไทย (สกท.)
รมว.เกษตรฯ มอบ ‘เลขาฯ ธนา’ พบกลุ่มสหพันธ์เกษตรกรแห่งประเทศไทย (สกท.) เพื่อขอบคุณการแก้ไขปัญหาในการจัดสรรงบกลาง ให้เกิดผลสําเร็จ
รมว.เกษตรฯมอบ‘เลขาฯธนา’พบกลุ่มสหพันธ์เกษตรกรแห่งประเทศไทย(สกท.)เพื่อขอบคุณการแก้ไขปัญหาในการจัดสรรงบกลางให้เกิดผลสําเร็จ
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์มอบหมายให้นายธนาชีรวินิจเลขานุการรัฐมนตรีว่าการกระทรวงเกษตรและสหกรณ์พบปะกลุ่มสหพันธ์เกษตรกรแห่งประเทศไทย(สกท.)นําโดยนายยศวัจน์ชัยวัฒนสิริกุลพร้อมด้วยมวลชนจํานวนกว่า500คนณบริเวณหน้ากระทรวงเกษตรและสหกรณ์ถนนราชดําเนินเพื่อเดินทางมายื่นหนังสือเรียนรัฐมนตรีว่าการกระทรวงเกษตรฯ(ดร.เฉลิมชัย
ศรีอ่อน)เพื่อขอบคุณการสนับสนุนการแก้ไขปัญหาในการจัดสรรงบกลางให้เกิดผลสําเร็จแก่สํานักงานกองทุนฟื้นฟูและพัฒนาเกษตรกรและแก้ไขปัญหา4ธนาคารรัฐ
.   “ดร.เฉลิมชัยศรีอ่อนรมว.เกษตรฯมีความจริงใจและมุ่งมั่นที่จะแก้ไขปัญหาความเดือดร้อนให้พี่น้องเกษตรกรสมาชิกกองทุนฟื้นฟูฯสหพันธ์เกษตรกรแห่งประเทศไทยและสมาชิกกว่า500,000คนอย่างรวดเร็วและเร่งด่วนจนสามารถทําให้ปัญหาต่างๆที่ต่อสู้กันมาหลายปีจบในยุคนี้ได้ไม่ว่าจะเป็นเขื่อนราษีไศลและเขื่อนหัวนาเป็นต้นซึ่งรมว.เกษตรฯได้เน้นย้ําว่ากระทรวงเกษตรฯจะต้องช่วยเหลือฟื้นฟูและพัฒนาอาชีพเกษตรกรรมเพื่อปกป้องและรักษาที่ดินทํากินไว้ให้ลูกหลานรวมทั้งให้เกษตรกรดํารงอยู่ได้อย่างมั่นคงยั่งยืนตามหลักปรัชญาเศรษฐกิจพอเพียง”เลขานุการรมว.เกษตรฯกล่าว
รัฐบาลไทย-ข่าวทำเนียบรัฐบาล-​PM: Govt attaches equal importance on public health and economic recovery
วันพฤหัสบดีที่ 2 กันยายน 2564
​PM: Govt attaches equal importance on public health and economic recovery
​PM: Govt attaches equal importance on public health and economic recovery
Sep 1, 2021, at 14.05 hrs, at the censure debate against individual ministers held during the 1st annual ordinary session (3rd Year) of the House of Representatives, Prime Minister and Defense Minister Gen. Prayut Chan-o-cha has made clarification on various issues that were raised during the debate. Government Spokesperson Thanakorn Wangboonkongchana disclosed gist as follows:
1.Agro production: The Government’s policy is to promote alternative cropping and reduce production cost. It also implements rice insurance scheme within the set budget framework, and continues with its endeavor to suppress IUU Fishing.
2.COVID-19 vaccine: The Government has started vaccine acquisition process since early 2020. The COVID-19 vaccine is for emergency use, and importing them will also depend on vaccine manufacturers and the countries of origin. The Government strives to take care and facilitate COVID-19 patients, especially those who want to return home, through setting up of field hospitals, home isolation and community isolation.
3.Remedy measures: The Government carries out large-scale monetary and fiscal policy in an extremely cautious manner to remedy and maintain economic stability. As of now, over 5.1 million debtors in the people sector and 890,000 debtors in the business sector have been assisted, with the total debt amount of over 1.91 trillion Baht, and 1.94 trillion Baht respectively. The Government also acquired 1-trillion Baht loan for economic and social problem solving, remedy, and rehabilitation. Additional central budget has also been allocated to local administrations.
4.Economic overview: According to the World Bank’s report, social assistance measures provided by the Thai Government in 2020 account for 3.2% of GDP, more than tripling the 0.8% figure of 2019. The International Monetary Fund (IMF) also reported that Thailand ranks 2nd among the emerging economies for the highest fiscal packages used in addressing COVID-19 (11.4% of GDP), with approximately 850 billion Baht given to over 42.3 million people.
5. COVID-19: Thailand’s infection rate per population is at the average of 1.77%, which is lower than the world’s average of 2.97%, while mortality rate is at the average of 0.95%, also lower that the world’s average of 2.07%. The Government strives to reduce the numbers, especially the mortality, to nil.
According to the Prime Minister, the Government commits to put utmost effort in addressing the problems of Thai people. National budget will be optimized for best interest of the country and people. Subsidies directly given to the people prove that the Government has placed great importance on the people’s bread and butter concern.
รัฐบาลไทย-ข่าวทำเนียบรัฐบาล-รัฐบาลหนุน "Soft Power" สร้างรายได้ ดันไทยเป็นศูนย์กลางแข่งขัน e-sports
วันอังคารที่ 2 พฤศจิกายน 2564
รัฐบาลหนุน "Soft Power" สร้างรายได้ ดันไทยเป็นศูนย์กลางแข่งขัน e-sports
....
นางสาวรัชดา ธนาดิเรก รองโฆษกรัฐบาล เผย พลเอก ประยุทธ์ จันทร์โอชา นายกรัฐมนตรีและรมว.กลาโหม มุ่งส่งเสริมการใช้ “Soft power” ส่งออกวัฒนธรรมไทยผ่านการออกแบบ ศิลปะการแสดง ภาพยนตร์ กีฬา ซอฟแวร์ และดนตรี เพื่อส่งเสริมความเป็นไทย ท่องเที่ยวไทย สร้างรายได้และความสามารถในการแข่งขันของประเทศในอนาคต
.
ตัวอย่างหนึ่งของความสําเร็จ คือ การแข่งขันทัวร์นาเม้นท์เจ็ตสกีอันดับที่ 1 ของโลก WPG#1 World Series เป็นลิขสิทธ์แบรนด์ไทย เติบโตครอบคลุมทั้งทวีปยุโรป และทวีปอเมริกา
.
ล่าสุด รัฐบาลเตรียมผลักดันและสนับสนุนอุตสาหกรรม e-sports ของไทยอย่างเต็มที่ ตั้งเป้าให้เป็นสถานที่แข่งขันในระดับโลก ซึ่งกีฬา e-sports ถือเป็นส่วนหนึ่งของ Soft Power ของประเทศ นอกจากการจัดแข่งขันแล้ว ยังให้ความสําคัญกับการพัฒนานักกีฬา e-sports และอุตสาหกรรมซอฟต์แวร์เกมด้วย
.
อ่านเพิ่มเติม คลิกhttps://www.thaigov.go.th/news/contents/details/47658
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ออมสิน ปรับเกณฑ์ขยายความช่วยเหลือ SMEs ให้ธุรกิจอื่นที่ไม่ใช่ท่องเที่ยวกู้ได้ ปลอดชำระเงินต้นนานขึ้น และยืดเวลาขอกู้ถึงสิ้นปี 64
วันพุธที่ 30 มิถุนายน 2564
ออมสิน ปรับเกณฑ์ขยายความช่วยเหลือ SMEs ให้ธุรกิจอื่นที่ไม่ใช่ท่องเที่ยวกู้ได้ ปลอดชําระเงินต้นนานขึ้น และยืดเวลาขอกู้ถึงสิ้นปี 64
ตามมติ ครม.เมื่อวันที่ 29 มิ.ย.2564 อนุมัติปรับปรุงหลักเกณฑ์และขยายเวลามาตรการสินเชื่อช่วยเหลือผู้ประกอบการ SMEs ของ ธ.ออมสินตามที่ ก.คลังเสนอ เพื่อให้ผู้ประกอบการที่ได้รับผลกระทบจากการแพร่ระบาดของ COVID-19 สามารถเข้าถึงแหล่งเงินทุนได้ทั่วถึงมากขึ้น
นายวิทัย รัตนากร ผู้อํานวยการธนาคารออมสิน เปิดเผยว่า ตามมติคณะรัฐมนตรีเมื่อวันที่ 29 มิถุนายน 2564 อนุมัติการปรับปรุงหลักเกณฑ์และขยายเวลามาตรการสินเชื่อช่วยเหลือผู้ประกอบการ SMEs ของธนาคารออมสินตามที่กระทรวงการคลังเสนอ เพื่อให้ผู้ประกอบการที่ได้รับผลกระทบจากการแพร่ระบาดของ COVID-19 สามารถเข้าถึงแหล่งเงินทุนได้ทั่วถึงมากขึ้น
โครงการสินเชื่อ SMEs มีที่ มีเงิน สําหรับธุรกิจการท่องเที่ยว ปรับหลักเกณฑ์โดยเพิ่มกลุ่มผู้มีสิทธิ์ ขอสินเชื่อตามโครงการนี้ ให้ครอบคลุมผู้ประกอบการ SMEs ประเภทธุรกิจอื่นที่ได้รับผลกระทบโดยตรงด้วย เช่น ร้านอาหารและเครื่องดื่ม ธุรกิจโรงเรียนเอกชน ธุรกิจค้าส่งค้าปลีก ธุรกิจบันเทิง ธุรกิจการเดินทางและขนส่ง ธุรกิจ สปาและนวดแผนไทย เป็นต้น รวมถึงขยายระยะเวลาขอกู้ออกไปจนถึงวันที่ 30 ธันวาคม 2564
ทั้งนี้ สินเชื่อ SMEs มีที่ มีเงิน เป็นสินเชื่อเงื่อนไขผ่อนปรนที่ให้ผู้กู้ใช้ที่ดินเป็นหลักประกันการกู้ วงเงินให้กู้ไม่เกิน 70% ของราคาประเมินที่ดินราชการ อัตราดอกเบี้ยต่ําเพียง 0.10% ต่อปี (ปีแรก) กรณีเป็นบุคคลธรรมดา ให้กู้ไม่เกิน 10 ล้านบาท ส่วนนิติบุคคลให้กู้ไม่เกิน 50 ล้าน โดยธนาคารผ่อนปรนเกณฑ์การพิจารณาให้กู้ โดยไม่ตรวจประวัติเครดิต และไม่วิเคราะห์รายได้ปัจจุบันจากเหตุที่กิจการได้รับผลกระทบจากการแพร่ระบาด
โครงการสินเชื่อดอกเบี้ยต่ํา ออมสินช่วยเหลือ SMEs ในภาคการท่องเที่ยว สําหรับผู้ประกอบการท่องเที่ยวและธุรกิจเกี่ยวเนื่อง วงเงินกู้สูงสุดรายละ 500,000 บาท อัตราดอกเบี้ย 3.99% ต่อปี ปรับหลักเกณฑ์ใหม่ คือ (1) ขยายระยะเวลาการกู้ จากเดิมไม่เกิน 5 ปี เป็นไม่เกิน 7 ปี (2) ขยายระยะเวลาปลอดชําระเงินต้น จาก 1 ปี เป็น 2 ปี รวมถึงขยายระยะเวลาขอกู้ออกไปจนถึงวันที่ 30 ธันวาคม 2564 เช่นกัน
ผู้ที่สนใจสามารถศึกษารายละเอียดเพิ่มเติม และลงทะเบียนขอสินเชื่อได้ที่เว็บไซต์ธนาคารออมสิน www.gsb.or.th หรือติดต่อโดยตรงที่ศูนย์สินเชื่อธุรกิจ SMEs ธนาคารออมสิน 82 แห่งทั่วประเทศ ได้ตั้งแต่บัดนี้เป็นต้นไป สอบถามข้อมูลเพิ่มเติมได้ที่ GSB Contact Center โทร.1115 และที่ facebook : GSB Society
https://www.gsb.or.th/news/pr-30-06-6/
รัฐบาลไทย-ข่าวทำเนียบรัฐบาล-กรมทางหลวง อำนวยความสะดวกและปลอดภัยช่วงเทศกาลสงกรานต์ 2565 พร้อมเปิด วิ่งฟรีมอเตอร์เวย์ 7 วัน เพื่อรองรับการเดินทางของประชาชนสู่ภูมิภาคต่าง ๆ
วันพฤหัสบดีที่ 7 เมษายน 2565
กรมทางหลวง อํานวยความสะดวกและปลอดภัยช่วงเทศกาลสงกรานต์ 2565 พร้อมเปิด  วิ่งฟรีมอเตอร์เวย์ 7 วัน เพื่อรองรับการเดินทางของประชาชนสู่ภูมิภาคต่าง ๆ
ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ”ขับขี่ด้วยความระมัดระวังปฏิบัติตามกฎจราจร
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ในช่วงเทศกาลสงกรานต์ที่จะถึงนี้คาดว่าจะมีประชาชนเดินทางกลับภูมิลําเนาและท่องเที่ยวเป็นจํานวนมาก กรมทางหลวง (ทล.) จึงได้เตรียมความพร้อมในการอํานวยความสะดวกและปลอดภัย ระหว่างวันที่ 11 - 17 เมษายน 2565 เพื่อรองรับการเดินทางของประชาชนสู่ภูมิภาคต่าง ๆ ซึ่งเป็นไปตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม โดยให้สํานักงานทางหลวงและแขวงทางหลวงทั่วประเทศ ดําเนินการตรวจสอบป้ายจราจร สัญญาณไฟจราจร ไฟฟ้าแสงสว่างให้พร้อมใช้งาน ตรวจสอบและแก้ไขจุดเสี่ยงและจุดอันตราย พร้อมบํารุงรักษาทางหลวงให้อยู่ในสภาพดีและมีรถบริการช่วยเหลือฉุกเฉิน เมื่อผู้ใช้ทางเกิดอุบัติเหตุหรือรถเสีย อีกทั้ง ได้ขอความร่วมมือผู้รับจ้างคืนผิวทางในพื้นที่ก่อสร้างทุกโครงการ ซึ่งหากพบว่ามีปริมาณจราจรหนาแน่นจะทําการประสานงานกับตํารวจทางหลวงเพื่อสนับสนุนการอํานวยความสะดวกด้านการจราจรหรือการจัดช่องทางพิเศษ (Reversible Lane) ส่งผลให้การเดินทางของประชาชนเป็นไปอย่างสะดวกรวดเร็วยิ่งขึ้น
ทั้งนี้ ทล. ได้จัดตั้งจุดให้บริการทั่วไทย 423 แห่ง แบ่งเป็นจุดให้บริการโดยแขวงทางหลวง กองทางหลวงพิเศษระหว่างเมืองบูรณาการร่วมกับหน่วยงานต่าง ๆ 147 แห่ง จุดให้บริการตํารวจทางหลวง 201 แห่ง และจุดให้บริการสถานีตรวจสอบน้ําหนักและพักรถบรรทุก 75 แห่ง ซึ่งภายในจุดบริการทั่วไทยจะมีเจ้าหน้าที่พร้อมให้บริการประชาชนผู้ใช้ทางตลอด 24 ชั่วโมง อาทิ การให้ข้อมูลเส้นทาง แนะนําเส้นทางเลือก บริการน้ําดื่ม รวมทั้ง แอลกอฮอล์เจลล้างมือ หน้ากากอนามัย เพื่อป้องกันและควบคุมโรคติดเชื้อไวรัส COVID-19 พร้อมทั้งได้จัดเตรียมห้องน้ําสะอาดบริการประชาชน 581 แห่ง (ในพื้นที่หมวดทางหลวงทั่วประเทศ)
นอกจากนี้ ทล. ได้ยกเว้นค่าธรรมเนียมผ่านทางบนทางหลวงพิเศษหมายเลข 7 กรุงเทพฯ - ชลบุรี - พัทยา - มาบตาพุด ทางหลวงพิเศษหมายเลข 9 บางปะอิน - บางพลี และพระประแดง - บางขุนเทียน ตั้งแต่เวลา 00.01 น. ของวันที่ 12 เมษายน 2565 ถึง เวลา 24.00 น. ของวันที่ 18 เมษายน 2565 และจะเปิดให้บริการวิ่งฟรีชั่วคราวบนทางหลวงพิเศษหมายเลข 6 ช่วงปากช่อง - สีคิ้ว ระยะทาง 35.75 กิโลเมตร ตั้งแต่วันที่ 11 - 18 เมษายน 2565 เวลา 06.00 - 24.00 น. (โดยจัดการจราจรแบบเดินรถทางเดียว ช่วงเดินทางขาออกจากกรุงเทพฯ วันที่ 11 - 14 เมษายน 2565 และช่วงเดินทางขาเข้ากรุงเทพฯ วันที่ 15 - 18 เมษายน 2565) เพื่อเพิ่มประสิทธิภาพในการเดินทางสู่ภาคตะวันออกเฉียงเหนือ โดยผู้ใช้ทางสามารถติดตามการรายงานสภาพจริงการจราจร Online แบบ Real time ผ่านแอปพลิเคชัน M-Traffic (มอเตอร์เวย์) Thailand Highway Traffic และเฟซบุ๊ก “ศูนย์บริหารจัดการจราจร และอุบัติเหตุกรมทางหลวง”
อย่างไรก็ตาม ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังปฏิบัติตามกฎจราจร วางแผนการเดินทางล่วงหน้า เตรียมร่างกายให้พร้อม หากประชาชนต้องการสอบถามข้อมูลการเดินทางเพิ่มเติมหรือแจ้งเหตุด่วนเหตุร้ายระหว่างเดินทาง สามารถติดต่อได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ โทร. 1586 กด 7 และตํารวจทางหลวง โทร. 1193
รัฐบาลไทย-ข่าวทำเนียบรัฐบาล-​ยกระดับ ภูเก็ต เป็นเมืองท่องเที่ยวเชิงสุขภาพระดับโลก
วันพฤหัสบดีที่ 3 มีนาคม 2565
​ยกระดับ ภูเก็ต เป็นเมืองท่องเที่ยวเชิงสุขภาพระดับโลก
วันพฤหัสบดีที่ 3 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้ายกระดับ จ.ภูเก็ต สู่การเป็นเมืองท่องเที่ยวเชิงสุขภาพระดับโลก โดยอนุมัติวงเงิน 1,411 ล้านบาท เพื่อดําเนินการจัดสร้างศูนย์บริการทางการแพทย์ครบวงจร ประกอบด้วย ศูนย์บริการทางการแพทย์และสาธารณสุขระดับนานาชาติครบวงจร ศูนย์อภิบาลสุขภาพผู้สูงอายุนานาชาติ ศูนย์ใจรักษ์ หรือ ศูนย์การดูแลแบบประคับประคองในระยะสุดท้ายของชีวิต และศูนย์เวชศาสตร์ฟื้นฟูครบวงจร คาดว่าจะเกิดการจ้างงานและกระจายรายได้จากการเดินทางเข้ามาของนักท่องเที่ยว รวมทั้งส่งเสริมภูมิปัญญาท้องถิ่นด้านการแพทย์แผนไทย การแพทย์ทางเลือก และสมุนไพรไทย โดยเป็นส่วนหนึ่งของการยกระดับอุตสาหกรรมการท่องเที่ยวกลุ่มรายได้ดีและการท่องเที่ยวเชิงสุขภาพ ซึ่งเป็น 1 ใน 12 อุตสาหกรรมเป้าหมาย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ศบค. เผย การขยายล็อกดาวน์ที่ประกาศใหม่ เริ่มต้น 3 ส.ค. 64 เบื้องต้นจะติดตามผล 2 สัปดาห์ หากสถานการณ์ดีขึ้นอาจมีการผ่อนคลาย พร้อมยืนยันตัวเลขวัคซีน Pfizer ตรงกับต้นทาง
วันพุธที่ 4 สิงหาคม 2564
ศบค. เผย การขยายล็อกดาวน์ที่ประกาศใหม่ เริ่มต้น 3 ส.ค. 64 เบื้องต้นจะติดตามผล 2 สัปดาห์ หากสถานการณ์ดีขึ้นอาจมีการผ่อนคลาย พร้อมยืนยันตัวเลขวัคซีน Pfizer ตรงกับต้นทาง
ศบค. เผย การขยายล็อกดาวน์ที่ประกาศใหม่ เริ่มต้น 3 ส.ค. 64 เบื้องต้นจะติดตามผล 2 สัปดาห์ หากสถานการณ์ดีขึ้นอาจมีการผ่อนคลาย พร้อมยืนยันตัวเลขวัคซีน Pfizer ตรงกับต้นทาง เน้นฉีดเข็ม 3 ให้กับบุคลากรทางการแพทย์
วันนี้ (2 สิงหาคม 2564) ณ โถงกลาง ตึกสันติไมตรี ทําเนียบรัฐบาล แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เผยระยะเวลาการขยายล็อกดาวน์ในข้อกําหนดฯ ที่ประกาศใหม่จะมีผลบังคับใช้วันอังคารที่ 3 สิงหาคม 2564 โดยมีผลตั้งแต่เที่ยงคืนของวันจันทร์เป็นต้นไป โดยการประกาศฯ ให้ยึดตัวเลขวันที่ 31 สิงหาคม 2564 แต่ทีม ศบค. จะมีการติดตามผลในระยะเวลา 2 สัปดาห์ก่อน และวันที่ 18 สิงหาคมจะมีการพิจารณาประเมินผลอีกครั้ง หากผลการติดตามมาตรการเป็นไปในทางที่ดี ข้อกําหนดฯ อาจจะผ่อนคลายได้ แต่ถ้ากรณีสถานการณ์ยังไม่ดีขึ้นและน่าเป็นห่วง ก็จะยืดไปจนถึง 31 สิงหาคม 2564 ทั้งนี้ ขอความร่วมมืองดการเดินทาง 14 วัน หากสถานการณ์ดีขึ้นก็จะมีการผ่อนคลายมาตรการต่อไป
ผู้ช่วยโฆษก ศบค. กล่าวถึงวัคซีน Pfizer ที่สหรัฐอเมริกาส่งมา ในตอนแรกที่เป็นข่าว ไทยจะต้องได้รับวัคซีน 1.54 ล้านโดส แต่ในแง่ของการจัดการ ประเทศไทยได้รับจริงในวันที่ 30 ก.ค. 64 จํานวน 1,503,450 โดส โดยได้ยืนยันตัวเลขกับทางสหรัฐอเมริกาแล้วตัวเลขตรงกัน นอกจากในส่วนของการจัดสรรที่ทางบริษัท Pfizer ระบุให้เป็นการกระตุ้นภูมิเข็มที่ 3 ให้กับบุคลากรทางการแพทย์แล้ว ในแง่ของการกระจายก็จะมีการจัดสรรไปที่กลุ่มผู้มีความเสี่ยงสูง ผู้สูงอายุ ผู้มีโรคประจําตัว หญิงตั้งครรภ์ 12 สัปดาห์เป็นต้นไป และบวกอีก 1 กลุ่มคือชาวต่างชาติที่พํานักอยู่ในประเทศไทยโดยเน้นไปที่ผู้สูงอายุ 7 กลุ่มโรค และหญิงตั้งครรภ์ รวมถึงผู้ที่จําเป็นต้องเดินทางไปต่างประเทศ ทางกระทรวงต่างประเทศเน้นย้ําว่าก่อนที่จะได้รับวัคซีน Pfizer ประเทศไทยได้มีการฉีดวัคซีนให้กับชาวต่างชาติตั้งแต่เดือนพฤษภาคมเป็นต้นมา โดยตัวเลขชาวต่างชาติที่ได้รับวัคซีนแล้ว ประมาณ 2 แสนคน
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดดีอีเอส ร่วมงานอำลาตำแหน่งของนางสาวอารีวรรณ ฮาวรังษี อดีตเลขาธิการ APT เป็นคนไทยที่ได้รับคัดเลือกจากประเทศสมาชิก 2 สมัย
วันพฤหัสบดีที่ 20 มกราคม 2565
ปลัดดีอีเอส ร่วมงานอําลาตําแหน่งของนางสาวอารีวรรณ ฮาวรังษี อดีตเลขาธิการ APT เป็นคนไทยที่ได้รับคัดเลือกจากประเทศสมาชิก 2 สมัย
ปลัดดีอีเอส ร่วมงานอําลาตําแหน่งของนางสาวอารีวรรณ ฮาวรังษี อดีตเลขาธิการ APT เป็นคนไทยที่ได้รับคัดเลือกจากประเทศสมาชิก 2 สมัย
เมื่อวันที่ 20 มกราคม 2565 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ได้เข้าร่วมงานเลี้ยงอําลาตําแหน่งของ นางสาวอารีวรรณ ฮาวรังษี อดีตเลขาธิการ องค์การโทรคมนาคมแห่งเอเชียและแปซิฟิก (Asia Pacific Telecommunity : APT) และร่วมกล่าวถ้อยแถลง ณ สํานักงานใหญ่ APT กรุงเทพฯ ซึ่งจัดโดย Mr. Masanori Kondo เลขาธิการ APT โดยมีผู้แทนจากองค์การระหว่างประเทศด้านโทรคมนาคมและการสื่อสารเข้าร่วม ประกอบด้วย สํานักงานภูมิภาคเอเชียและแปซิฟิกของสหภาพโทรคมนาคมระหว่างประเทศ (International Telecommunication Union (ITU) Regional Office) สหภาพไปรษณีย์แห่งเอเชียและแปซิฟิก (Asian-Pacific Postal Union : APPU) สํานักงาน กสทช. กระทรวงดิจิทัลเพื่อเศรษฐกิจและสังคม และเจ้าหน้าที่ของ APT
นางสาวอารีวรรณ ฮาวรังษี เคยดํารงตําแหน่งรองปลัดกระทรวงเทคโนโลยีสารสนเทศและการสื่อสาร และต่อมาได้รับเลือกตั้งจากประเทศสมาชิก APT ให้ดํารงตําแหน่งเลขาธิการ APT ติดต่อกัน 2 สมัย ตั้งแต่ปี พ.ศ. 2557 – 2563 โดยนางสาวอารีวรรณฯ ถือได้ว่าเป็นคนไทยคนที่สองที่ได้รับเลือกตั้งให้ทําหน้าที่เลขาธิการของ APT
************************
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” เตรียมเป็นประธานการประชุมเสวนา “ถามมา - ตอบไป” เพื่อประเทศไทยที่ดีกว่าเดิม พร้อมปาฐกถาพิเศษ “อดีต ปัจจุบัน อนาคต ของประเทศไทยที่ดีขึ้นกว่าเดิม” 19 พ.ค. นี้
วันพฤหัสบดีที่ 19 พฤษภาคม 2565
โฆษกรัฐบาลเผย “นายกฯ” เตรียมเป็นประธานการประชุมเสวนา “ถามมา - ตอบไป” เพื่อประเทศไทยที่ดีกว่าเดิม พร้อมปาฐกถาพิเศษ “อดีต ปัจจุบัน อนาคต ของประเทศไทยที่ดีขึ้นกว่าเดิม” 19 พ.ค. นี้
โฆษกรัฐบาลเผย “นายกฯ” เตรียมเป็นประธานการประชุมเสวนา “ถามมา - ตอบไป” เพื่อประเทศไทยที่ดีกว่าเดิม พร้อมปาฐกถาพิเศษ “อดีต ปัจจุบัน อนาคต ของประเทศไทยที่ดีขึ้นกว่าเดิม” 19 พ.ค. นี้ ณ รอยัล พารากอน ฮอล์ สยามพารากอน
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พรุ่งนี้ (19 พฤษภาคม 2565) เวลา ประมาณ 09.00 น. ณ รอยัล พารากอน ฮอล์ สยามพารากอน พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานการประชุมเสวนา “ถามมา – ตอบไป เพื่อประเทศไทยที่ดีกว่าเดิม” และกล่าวปาฐกถาพิเศษในหัวข้อ “อดีต ปัจจุบัน อนาคต ของประเทศไทยที่ดีขึ้นกว่าเดิม” ซึ่งในโอกาสนี้ นายกรัฐมนตรีจะแสดงวิสัยทัศน์ ข้อเสนอแนะ และทิศทางการปรับตัวรับมือเพื่อวางรากฐานรองรับการเปลี่ยนแปลงด้านต่าง ๆ ในอนาคตให้สามารถยกระดับคุณภาพชีวิตของประชาชน และความสามารถในการแข่งขันของประเทศไทยได้อย่างมั่นคงและยั่งยืนในระยะต่อไป
งานเสวนา“ถามมา – ตอบไป เพื่อประเทศไทยที่ดีกว่าเดิม” นี้จัดขึ้นระหว่างวันที่ 19 – 20 พฤษภาคม 2565 ณ รอยัล พารากอน ฮอล์ สยามพารากอน โดยสํานักงานสภาพัฒนาการเศรษฐกิจและสังคมแห่งชาติ ร่วมกับสมาคมนิสิตเก่าวิศวกรรมศาสตร์แห่งจุฬาลงกรณ์มหาวิทยาลัย สมาคมนิสิตเก่าคณะพาณิชยศาสตร์และการบัญชีแห่งจุฬาลงกรณ์มหาวิทยาลัย และสมาคมนิสิตเก่าเศรษฐศาสตร์แห่งจุฬาลงกรณ์มหาวิทยาลัย และคณะกรรมการร่วมภาคเอกชน 3 สถาบัน (กกร.) (สภาหอการค้าแห่งประเทศไทย สภาอุตสาหกรรมแห่งประเทศไทย และสมาคมธนาคารไทย) และหน่วยงานที่เกี่ยวข้อง เพื่อให้ภาคส่วนที่เกี่ยวข้องร่วมแบ่งปันประสบการณ์ และการดําเนินงานที่ผ่านมาในการขับเคลื่อนเศรษฐกิจและสังคมไทยภายใต้วิกฤตการณ์ในปัจจุบัน
ทั้งนี้ ภายในงานจะมีการเสวนาในหัวข้อสําคัญ ได้แก่ “มองเศรษฐกิจโลก สะท้อนเศรษฐกิจไทย” “ประเทศไทยก้าวต่อไปอย่างไร ในสองประเด็น 1. การดําเนินการในภาคการผลิตและบริการ การปรับตัวรองรับวิกฤตที่เกิดขึ้นและการวางรากฐานการเปลี่ยนแปลงในอนาคต และ 2. โครงสร้างพื้นฐาน การพัฒนาพื้นที่ และการวางรากฐานการพัฒนาในอนาคต”
ซึ่งในวันที่สอง 20 พ.ค. 2565 มีหัวข้อการเสวนาที่เป็นประเด็นที่ประชาชนให้ความสนใจเช่นกัน ได้แก่ “กฎหมายทันสมัย ระบบราชการทันโลก แก้คอร์รัปชันทันที” “สิ่งแวดล้อมยั่งยืน” “ดูแลทุกวัย ให้โอกาสทุกชีวิต” “ลดความเหลื่อมล้ํา ยกระดับสวัสดิการ” “ประเทศไทยยั่งยืน มุมมองความหวังคนไทย” และผู้ร่วมการเสวนาในแต่ละหัวข้อเป็นระดับรองนายกรัฐมนตรี รัฐมนตรีที่มีส่วนสําคัญในการทํางานเพื่อประเทศ และประชาชนไทย ทั้งนี้ หากสนใจ สามารถเข้าร่วมรับฟังการประชุมเสวนาในรูปแบบออนไลน์ ผ่าน http://gowatch.live/BetterThailand2022/ ได้อีกด้วย
..............................